न्यूटन मिडल स्कूल
ऐ। थोड़ा धीरे करो!
कला क्लब में आने का सोच रही हो?
नहीं। वह समय की बर्बादी है।
ढूँढो सपने देखो खोज करो
मुझे तो मज़ेदार लगता है। तुम जानती हो आज तुम्हें सज़ा मिली है?
हाँ। तुम्हें मुझे हर बार याद दिलाने की ज़रूरत नहीं है।
दरअसल, मुझे है क्योंकि मैं सज़ा का मॉनिटर हूँ
और तुम अकसर देर से आती हो।
श्री हॉज, मैं बस यह कहना चाहती हूँ,
मुझे लगता है कि ग्रेड के लिए बहस करने पर मुझे सज़ा देना अनुचित है।
तुम यह पहले भी कई बार कह चुकी हो
और मैं तुमसे पहले ही कह चुका हूँ कि मुझे यह सही लगता है।
ठीक है, पर अगर आपको पता होता मेरे ग्रेड मेरे लिए कितने ज़रूरी हैं, तो आप समझ जाते।
क्यों न तुम इस जुनून को अगले सेमेस्टर की
पढ़ाई में लगाओ और मुझसे बहस करना बंद कर दो।
अपना नाम साइन इन करने के लिए टैप करो और फ़ोन को डब्बे में डाल दो।
तुम्हें 60 मिनट में वापस मिल जाएगा।
साइन इन
प्लीज़ अपना फ़ोन डब्बे में डालो।
हाँ। मैं पहले भी यहाँ आ चुकी हूँ। धन्यवाद।
सज़ा नियम
तुम्हें सज़ा मिली है?
परवाह करने के लिए धन्यवाद।
-सब आ चुके हैं। -धन्यवाद, बेन।
तो आज केवल दो ही छात्र हैं। बढ़िया है।
तो, सज़ा का मतलब बुरा अनुभव होना ज़रूरी नहीं है।
यह मौका है सोचने का कि तुम्हें यहाँ क्यों आना पड़ा और तुम किस तरह बेहतर हो सकते हो।
यैसमीन, तुम्हें यहाँ देखकर मुझे हैरानी हुई।
"टीचर से बहस"?
श्री हॉज ने मुझे बी ग्रेड दी जबकि मुझे ए मिलना चाहिए था।
क्या मैं अनुचित ग्रेड का विरोध नहीं कर सकती?
यहाँ लिखा है, "बहुत ज़ोर से बोला, पूरी क्लास के सामने,
सबका समय बर्बाद किया।"
तुम्हें पता होना चाहिए इसे बेइज़्ज़ती करना कहते हैं।
मैं अंग्रेज़ी का निबंध लिखने के बजाय चित्र बना रही थी।
मैडिसन, मुझे समझ नहीं आता।
तुम हमेशा "परवाह क्यों करना" वाला बर्ताव करती हो।
तुम्हें सज़ा मिलना पसंद है?
मैं यहाँ एक घंटा बिना कुछ किए बैठे रह सकती हूँ।
ठीक बात है। पर मेरे पास बेहतर विचार है।
तुम सज़ा के दौरान ट्रोफ़ी वाली अलमारी साफ़ करोगी।
शायद दूसरों की उपलब्धियों को देखकर तुम्हें प्रेरणा मिल जाए।
उसमें एक घंटे से ज़्यादा लगेगा।
मैं इसकी मदद कर दूँगी।
शानदार।
सर्किट ब्रेकर्स
संरक्षक का कमरा आगे है। वहाँ साफ़ करने का सामान मिल जाएगा।
यह बेसमेंट प्राचीन लगता है। बदबू भी वैसी ही है।
ख़ैर, यह स्कूल का सबसे पुराना हिस्सा है। इसके ऊपर का सब दोबारा बनाया गया था।
सुनो, बेन, चूँकि यह मेरी पहली सज़ा है,
लगता है कि मैं वाइस-प्रिंसिपल से कहकर अपने स्थायी रिकॉर्ड से इसे हटवा सकती हूँ?
इसीलिए तुमने मदद करने को कहा। उनकी नज़रों में अच्छा बनने के लिए।
अगर तुम्हें अपने रिकॉर्ड पर नहीं चाहिए था, तो तुम्हें सज़ा से बचना चाहिए था।
पर यह तुम्हारी पहली ग़लती है,
तो तुम अपने माता-पिता को बुलाकर उनसे बात करवा सकती हो।
तुम्हें आठवीं क्लास की ग्रेड की इतनी चिंता क्यों है?
उनके कोई मायने नहीं होते।
मेरे लिए हैं।
सज़ा बुरा प्रभाव डालती है और बी का मतलब एफ़ जैसा ही है।
तुम नहीं समझोगी।
जो भी है।
यहाँ से।
तुम्हारे पीछे।
मैं सोच रही हूँ कि दीवारें धातु की क्यों हैं।
1950 क दशक में, यह आपातकालीन आश्रय हुआ करता था।
सज़ा के मॉनिटर के रूप में, मेरे काम का हिस्सा छात्र सुरक्षा भी है।
मुझे स्कूल का नक्शा और सारे निकासों को याद करना पड़ा,
और विवरण पुस्तिका को पढ़ना पड़ा।
कौनसी विवरण पुस्तिका?
न्यूटन मिडल स्कूल की आचार संहिता और सुरक्षा।
तुम दोनों को एक प्रतिलिपि ईमेल कर सकता हूँ।
-नहीं, धन्यवाद। -मुझे नहीं चाहिए।
पावर
ऐ! ये सब बाहर करो।
यहाँ बहुत सारा कबाड़ है।
लगता है अब उन्हें किसी आपातकाल स्थिति के आने की उम्मीद नहीं है।
ठीक है।
जब काम पूरा हो जाए तो सज़ा कक्ष में आकर साइन आउट कर देना।
बेन?
क्या चल रहा है?
ऐसा लगता है जैसे हर कोई जम गया है।
आपातकाल स्थिति में,
हमें निकटतम टीचर को सचेत करना चाहिए।
-मुझे नहीं लगता यह मदद करने वाले हैं। -खेलना बंद करो।
क्यों? यह अजीब है। पर मस्त है।
मतलब, हम पूरे स्कूल में घूम सकते हैं।
हम गलियारों में भाग सकते हैं या टीचर का लाउंज देख सकते हैं।
-वहाँ छात्रों का जाना मना है। -ख़ैर, हमें कुछ तो करना होगा।
तुम्हें चिंता क्यों नहीं हो रही?
क्योंकि पक्का कहीं न कहीं कोई इसे ठीक करना जानता है
और वे अभी इस पर काम कर रहे हैं।
तुम्हें ऐसा लगता है?
क्या होगा अगर जो इसे ठीक करना जानता है वह भी जम गया हो?
ठीक है।
अच्छा। देखो अगर यहाँ जो हुआ उससे जुड़े कोई सुराग़ मिलते हैं
और मैं बाहर और ऑडिटोरियम में जाकर देखती हूँ।
रुको। हम अलग-अलग नहीं जा सकते। हमें साथी के साथ रहना होगा।
यैसमीन, मैं तुम्हारा साथी बनूँगा।
पता था आप किसी पर चिल्ला रहे होंगे।
अब बेहतर है।
हमें आपातकालीन सेवाओं को बुलाना चाहिए।
यह काम नहीं कर रहा।
फ़ोन भी जम गए हैं।
तुम्हें लगता है यह पूरे शहर में हुआ होगा?
हैलो?
कोई है?
चलो, चलो, चलो।
मर गए। फ़ोन भी काम नहीं कर रहा।
3:34 और 59 सेकंड।
तो हमें पता है कि यह किस समय पर हुआ। हालाँकि इससे कोई फ़ायदा नहीं होगा।
हम पाँच ब्लॉक तक गए और कोई एक इंच भी नहीं हिला है।
यह सच में अजीब है।
शायद हम "अजीब" से बहुत आगे बढ़ चुके हैं।
-तुम्हें कोई सुराग़ मिले? -यहाँ कुछ नहीं मिला।
-जिम और पूल में? -मैं वहाँ नहीं गई।
तुमने क्या सोचा कि मैं हर कोने में जाकर ढूँढूँगी?
मैडिसन, यह गंभीर है।
यह कोई स्कूल प्रोजेक्ट नहीं जिसे तुम अनदेखा कर सकती हो।
-बेशक, फिर से वही बात। -रुको। क्या?
पिछले साल, हमें एक ग्रुप प्रोजेक्ट दिया गया था
और मैडिसन ने अपना हिस्सा नहीं किया।
यैसमीन, तुम शांत हो सकती हो, क्योंकि यहाँ जो भी चल रहा है
उसके लिए हमें ग्रेड नहीं मिलने वाली।
शायद हमें इस बात पर ध्यान देना चाहिए कि बाकी सब को क्या हुआ है।
-वे जम गए हैं। -सच में नहीं।
वे बर्फ़ की तरह ठंडे नहीं हैं।
क्या हर किसी को सम्मोहित किया जा सकता है?
तुम घड़ी को सम्मोहित नहीं कर सकते।
यह घड़ी, यह चली है।
पहले, इसमें 3:34 और 59 सेकंड हो रहे थे और अब इसमें 3:35 और एक सेकंड दिखा रहा है।
इनकी आँखें बंद हैं। पहले खुली हुई थीं।
रुको। तो अगर इनकी आँखें बंद हुईं
और घड़ी दो सेकंड आगे बढ़ी इसका मतलब है…
ये पूरी तरह से स्थिर नहीं है पर ये लोग बस बहुत ज़्यादा धीरे चल रहे हैं।
-कोई यहाँ है। -उन्हें पता होगा क्या चल रहा है।
रुको। ये वे लोग हो सकते हैं। वही "वे लोग" जिन्होंने यह किया हो।
श्श। वे आ रहे हैं।
-मुझे अजीब सा लग रहा है। -बेन।
तुम ठीक हो?
बेन!
क्या यह ठीक है?
श्री हॉज?
धातु इन्सुलेशन के साथ सिंडर ब्लॉक निर्माण।
-बढ़िया सुरक्षा। -किससे?
और आपने ये कपड़े क्यों पहने हुए थे?
यह सुरक्षा के लिए सीसे का बना सूट है, वैसे ही जैसे इस आश्रय ने तुम्हारी रक्षा की।
बेन को अब ठीक लग रहा है।
मैंने उसे पानी दे दिया है और वह कुछ समय आराम करेगा।
अब, यह हो क्या रहा है?
मैंने समय फैलाव में एक प्रयोग किया।
यह एक सिद्धांत है जिस पर मैं
12 साल पहले से काम कर रहा हूँ जब मैं एक प्रयोगशाला में भौतिक विज्ञानी था।
मूल रूप से, मेरा मानना था कि समय बीतने की गति को बदला जा सकता है।
इसमें, दो स्थान, या दो लोग,
एक अलग समय-प्रवाह दर का अनुभव कर सकते हैं।
एक इंसान के लिए एक घंटा दूसरे के लिए 36 सेकंड हो सकता है।
मेरे सहकर्मियों को यक़ीन नहीं था मैं कर पाऊँगा, पर…
तो आपने सबको प्रयोग का हिस्सा बना दिया?
ऐसा नहीं है।
मैं इन नियंत्रित मापदंडों के भीतर प्रयोग चला रहा था।
आप केवल तितलियों पर असर डालना चाहते थे।
हाँ, लेकिन समय-क्षेत्र जनरेटर को
काफ़ी बिजली चाहिए होती है,
इसलिए मैंने स्कूल की सहायक बिजली आपूर्ति का उपयोग किया।
पर बिजली अचानक से बढ़ गई
जिससे इलेक्ट्रिकल लोड बहुत ज़्यादा हो गया
और इस कारण से एक बहुत बड़ी सामयिक लहर आ गई।
ग़लती से सभी को धीमी समय-प्रवाह दर में स्थानांतरित कर दिया।
आपने अपना सिद्धांत साबित कर दिया।
अब, आप चीज़ों को वापस कैसे बदलेंगे?
तो, मेरे पास एक समीकरण है जो पूरे प्रोग्राम को उल्टा चलाता है,
लेकिन स्कूल के सहायक बिजली भंडार समाप्त हो गए हैं,
और मेरे पास कोई वैकल्पिक बिजली का स्रोत नहीं है।
दूसरे शब्दों में कहें तो आप इसे ठीक नहीं कर सकते?
आप इन सब लोगों को इतना धीमा नहीं छोड़ सकते।
-और हमारा क्या? -कोई किसी को नहीं छोड़ रहा।
आपके वैज्ञानिक दोस्तों ने कहा था कि आप नहीं कर सकते
और आपको उनकी बात सुनकर इसे छोड़ देना चाहिए था!
-रुको। देखो… -अगर आप समय प्रवाहों को ठीक न कर पाए,
हमारे जीवन बर्बाद हो जाएँगे।
-आप समझ रहे हैं? -मैं जानता हूँ।
आपको सज़ा मिलनी चाहिए थी और यह आपके स्थायी रिकॉर्ड पर होना चाहिए था।
यक़ीन नहीं होता मैं बेहोश हो गया। मैं सज़ा का मॉनिटर हूँ।
मुझे संकट में मदद करनी चाहिए, न कि डर कर बेहोश हो जाना चाहिए।
यार, शांत हो जाओ। तुम यह उम्मीद नहीं कर सकते कि तुम कभी ग़लती नहीं करोगे।
-तुम्हारे लिए कहना आसान है। माफ़ करना। -आगे हो जाओ।
मेरा वह मतलब नहीं था, मतलब तुम बहुत सारी ग़लतियाँ करती हो।
कोई बात नहीं। तुम इस काम में आए कैसे?
मेरे माँ और पापा देर तक काम करते हैं
और वे मुझे लेने आएँ तब तक मुझे स्कूल में कुछ करने को चाहिए था।
-लगता है तुम्हें यह सच में पसंद है। -मुझे है।
मिडल स्कूल में मुश्किल और उलझन होती है
और शायद नियमों से मदद मिलती है कि क्या करना है।
मुझे तो मिलती है।
हाँ, मुझे दिख रहा है।
शायद मुझे भी स्कूल के बाद कुछ करने की ज़रूरत है।
सज़ा काटने के अलावा।
मेरे लॉकर में खाने के लिए कुछ मिला है।
धन्यवाद। तुम ठीक हो?
क्या हम में से कोई भी ठीक है?
मतलब, भविष्य के लिए हमारी जो भी योजनाएँ हैं अब उनका अस्तित्व नहीं है।
बेन। देखकर खुशी हुई कि अब तुम ठीक हो।
उम्मीद है तुम सब ठीक हो।
बेशक तुम लोग ठीक नहीं हो।
देखो, मैं इस सब के लिए माफ़ी चाहता हूँ। वादा करता हूँ कि इसे ठीक कर दूँगा।
क्या वे सब लोग ठीक हो जाएँगे?
हाँ, वे स्वस्थ हैं।
और उनको यह पता है कि वे अब भी चल रहे हैं
या हमेशा की तरह गाड़ी चला रहे हैं।
उन्हें कोई अंदाज़ा नहीं कि कुछ गड़बड़ है।
-गाड़ियाँ। वे इलेक्ट्रिकल हैं। -हाँ?
विज्ञान की क्लास में, हम विद्युत के बारे में बात कर रहे थे,
और आपने हमें बताया था कि नई गाड़ियाँ उच्च क्षमता वाली सुपर-सेल बैटरियों से बनी हैं।
तुमने क्लास में कुछ ध्यान से सुना था।
आपने कहा था कि आपको ऊर्जा का बड़ा स्रोत चाहिए।
आपको और चाहिए?
हाँ। बस उस वाली गाड़ी से एक और।
तुम्हें यह बहुत अच्छा विचार आया।
मुझे बस टीचर का कहा कुछ याद आ गया।
नहीं, मुझे लगता है तुम समझदार हो। पता नहीं तुम कोशिश क्यों नहीं करती।
-क्या यह फिर से ग्रुप प्रोजेक्ट के बारे में है? -नहीं।
थोड़ा बहुत।
ठीक है। मैं बताती हूँ मैंने कोशिश क्यों नहीं की। वह अच्छा नहीं होता।
और अगर ए नहीं मिलता कि तुम, एमिली और माया बहुत गुस्सा होते।
हमने तुम्हारा हिस्सा किया था।
और तुम्हें तुम्हारा ए मिल गया। देखो, मैं चीज़ों को अच्छे से नहीं कर पाती।
याद है जब मैंने नाटक के लिए ऑडिशन दिया था और लोग मुझ पर हँसे थे?
मैं बहुत पढ़ाई करती हूँ और तब भी मुझे सी मिलता है। यह समय की बर्बादी है।
मुझे नहीं लगता कि तुम्हें खुद से हार माननी चाहिए।
मतलब, तुम ही हम सबको आज बचा रही हो।
शायद तुम्हें खुद पर इतना दबाव नहीं डालना चाहिए।
वह कह रही है जो बी के लिए लड़ रही थी?
देखो, मेरे परिवार में मैं पहली हूँ जिसे कॉलेज जाने का मौका मिला है।
वह अच्छी बात है, पर ज़रूर नहीं कि तुम्हारे ग्रेड उत्तम हों।
आज के बाद, बी ग्रेड आने की चिंता करना बेवकूफ़ी लगती है।
और मैं माफ़ी चाहती हूँ कि ग्रुप प्रोजेक्ट करने के दौरान
मैंने तुम्हें ऐसा महसूस करवाया कि तुम्हारी बेहतरीन कोशिश काफ़ी नहीं होगी।
उन्होंने बना लिया!
अगर यह सही हो जाता तो यह प्रयोग किसलिए था, श्री हॉज?
मापदंडों के भीतर समय को बदलने के कई फ़ायदे हैं।
मतलब, सोचो अगर कोई बीमार या ज़ख्मी हो।
उन्हें समय-प्रवाह के ठहराव में रखा जा सकता है जब तक कि वे चिकित्सा सहायता का इंतज़ार करते हैं।
तो इससे जानें बचाई जा सकती हैं।
हाँ, या फिर सोचो अगर ध्रुवीय बर्फ़ को
कम समय-प्रवाह दर में डाला जा सके और उनके पिघलने को धीमा किया जा सके।
अब समझी आपने कभी हार क्यों नहीं मानी।
जिन गाड़ियों से हमने बैटरियाँ ली हैं उन पर संदेश छोड़ दिए हैं।
क्या शुरू करने का समय है?
अगर यह काम कर गया, तो तुम सबको ए मिलने वाला है।
ऐम्परेज
अरे, नहीं।
-यह काम नहीं कर रहा! -क्या समस्या है?
सुपर-सेल बैटरियाँ उच्च आयन एक्सचेंज पर स्थानांतरित कर रही होंगी।
यदि थर्मिओनिक वाल्व फट गया, तो यह खत्म हो जाएगा।
हमें इसे ठंडा करने का तरीका ढूँढना होगा।
-संपीड़ित हवा ठंडी होती है। -अच्छा सोचा। चलो इसे आज़माते हैं।
यह काम नहीं कर रहा।
पन्ना नंबर 14। "हर क्लास में एक सीओ2 अग्निशामक रखा हुआ है।"
-उसमें से बर्फ़ जितना ठंडा सीओ2 बाहर निकलता है। -बिल्कुल!
यह काम कर रहा है!
पक्का अब तुम खुश होगी कि मैंने विवरण पुस्तिका याद की।
ठीक है। आपातकाल आश्रय में चले जाओ!
अगर यह पिछली बार की तरह हुआ, तो अस्थायी लहर तेज़ी से आनी चाहिए।
हाँ।
जिसमें सब हैं उसी समय प्रवाह में आकर अच्छा लग रहा है।
तो, अब क्या?
ख़ैर, तुम्हें सज़ा तो अब भी पूरी करनी होगी।
पर फिर, वाइस-प्रिंसिपल कभी आकर नहीं देखते,
तो मैं तुम्हें जल्दी जाने दूँगा।
-बेन नियम तोड़ रहा है। -नहीं।
नियमों को मोड़ रहा हूँ।
"सभी को बचाने के लिए हमें आपकी बैटरी उधार लेनी पड़ी।
इसलिए, प्लीज़ हमें स़जा मत देना"?
मुझे लगा आपको लिफ़्ट चाहिए होगी।
उप-शीर्षक अनुवादक: प्रसून